PowerShell
PowerShell je Microsoftov kostur za automatizaciju i konfiguraciju zadataka koji se koristi pomoću komandne linije i pripadajućeg skriptnog jezika. U početku dostupan samo za Windows, poznat pod imenom Windows PowerShell. Kasnije je objavljen kao softver otvorenog koda i za mnoge druge platforme 18. augusta 2016. pod imenom PowerShell Core. Prvi Powershell napravljen je u .NET Frameworku dok je novi pisan u .NET Core. Administrativni zadaci obično se izvode pomoću cmdlet-ova, koji su specijalizirane. NET klase koje izvršavaju određenu operaciju. Oni rade tako što pristupaju podacima u različitim skladištima podataka, kao što su datotečni sistem ili registry, koji su dostupni preko provajdera. Razvojni programeri drugih proizvođača mogu dodavati cmdlet komande i provajdere. Skripte mogu koristiti cmdlet-ove a same skripte mogu se upakovati u module. Skelet pruža potpuni pristup COM i WMI interfejsima, omogućavajući administratorima da obavljaju administrativne zadatke na lokalnim i udaljenim Windows sistemima. Uključuje vlastitu konzolnu pomoć, dostupnu putem cmdleta Get-Help. Moguće je osvježiti lokalnu bazu pomoći sa interneta, putem Update-Help